Drie swart veeboere van moord op veedief aangekla – praag.co.za — 20 jaar jonk!
Polisiewoordvoerder, Pelonomi Makau, sê die 76-jarige Andru Mekgwe, Jairus Pholose (68) en die 66-jarige Shorty Mmolutsi het Donderdag vlugtig verskyn. Die hofverrigtinge is tot volgende Dinsdag vir verdere ondersoek uitgestel.
Die verdagtes is verlede Donderdag in hegtenis geneem toe 'n 24-jarige swarte, wat vermoedelik vee op die plaas wou steel, ernstig aangerand is.
Sy hande is vasgebind. Makau sê met die polisie se aankoms op die plaas is die oorledene bewusteloos in een van die verdagtes se bakkie gevind.
Volgens haar het die slagoffer later in 'n plaaslike kliniek aan sy beserings beswyk. Die verdagtes was op die plaas by veekrale toe hulle aangekeer is.
Die oorledene is nie bekend gemaak nie.
Skrywer praagGepubliseer op 7 Oktober 2016 Kategorieë Nuus, Suider-AfrikaSleutelwoord misdaad, moord, swart veeboere, veediefstal